b'\n_START_ARTICLE_\nPiet Wildschut\n_START_SECTION_\nKarriere\n_START_PARAGRAPH_\nWildschut spillede st\xc3\xb8rstedelen af sin karriere i hjemlandet, hvor han var tilknyttet Groningen, Twente, PSV Eindhoven, og Roda. Han spillede desuden en enkelt s\xc3\xa6son i belgisk fodbold, hos Antwerpen. Med Twente var han i 1977 med til at vinde den hollandske pokalturnering KNVB Cup, efter finalesejr over PEC Zwolle._NEWLINE_Wildschut spillede elleve kampe og scorede \xc3\xa9t m\xc3\xa5l for Hollands landshold. Han var en del af den hollandske trup, der vandt s\xc3\xb8lv ved VM i 1978 i Argentina. Her spillede han tre af holl\xc3\xa6ndernes seks kampe, men var dog ikke p\xc3\xa5 banen i finalenederlaget mod v\xc3\xa6rtsnationen. Hans sidste landskamp var en venskabskamp p\xc3\xa5 hjemmebane mod Gr\xc3\xa6kenland i for\xc3\xa5ret 1982.'